
Tisztelt Képviselő-testület!
I. Előzmények:
Dr. Rafie Noémi újszülött gyermekének gondozása idejére 2022.06.01 napjával kezdődően 2022.12.31-ig helyettesítési szerződést szándékozott kötni Dr. Soleimannejad Tabrizi Reza fogorvossal a 4. számú fogorvosi körzet tartós helyettesítésére a 2151 Fót, Szent Benedek park 15. szám alatti rendelőben. 
A Képviselő-testület a tartós helyettesítésre vonatkozó feladat ellátási szerződést a 2022. május 26. napján tartott ülésén tárgyalta, az előterjesztést elfogadta és 90/2022. (V.26.) számon határozatot is hozott, amely alapján a felek (Fót Város Önkormányzata és Dr. Soleimannejad Tabrizi Reza) feladat ellátási szerződést kötöttek egymással.
Ezt követően a NEAK részéről azt a tájékoztatást kaptuk, hogy Dr. Soleimannejad Tabrizi Reza óraszáma nagyon magas, így nem fogadták el a helyettesítési szerződést.  
Mindezek miatt, mivel muszáj rendezni a 4. számú fogorvosi körzet helyzetét. dr. Rafie Noémi azzal a kéréssel fordult az Önkormányzathoz, hogy Dr. Soleimannejad Tabrizi Rezaval megkötött szerződést szűntesse meg, és kössön egy új feladat ellátási szerződést Dr. Rafie Rezával.

II. A döntéshez szükséges információk, tájékoztatások:
Dr. Rafie Noémi az Önkormányzat hozzájárulását kéri ahhoz, hogy helyettesítését 2022.07.15 napjával kezdődően 2022.12.31-ig férje Dr Rafie Reza láthassa el, és az Önkormányzat Dr. Rafie Rezával kössön feladatellátási szerződést a 4. számú fogorvosi körzet tartós helyettesítésére. Dr. Rafie Reza jelenleg is Fóton szolgál, a 2. számú fogorvosi körzetben rendel. 
A fentiek alapján az alábbi határozati javaslatokat terjesztem a Tisztelt Képviselő-testület elé.

III. Határozati javaslatok:

…/2022. (VII.13.) KT-határozatok
1./ Fót Város Önkormányzat Képviselő-testülete visszavonja a 90/2022.(V.26.) számú KT határozatot, ennek alapján megszünteti a Dr. Soleimannejad Tabrizi Rezaval 2022.06.24 napján megkötött, a 4 számú fogorvosi körzet tartó helyettesítésére vonatkozó feladat ellátási szerződést, és felkéri a polgármestert, hogy írja alá a szerződést megszüntető dokumentumot.

2./ Fót Város Önkormányzat Képviselő-testülete felhatalmazza a Polgármestert, hogy 2022. július 15. napjától 2022. december 31. napjáig Dr. Rafie Reza fogorvossal kössön feladatellátási szerződést a következő feltételekkel:
a) körzet megnevezése: a Dr. Rafie Noémi által ellátott, 4. számú fogorvosi körzet tartós helyettesítése 
b) személyes ellátásra kötelezett neve: Dr. Rafie Reza
c) Rendelési idő:
Hétfő: 13.00- 19.00
Kedd: 7.00- 13.00
Szerda: 13.00- 19.00
Csütörtök: 7.00- 13.00
d) ügyeletben nem szükséges részt vennie
e) helyettesítésre kijelölt személy: dr. Tóth Zsuzsanna
f) Egészségügyi szakdolgozó (asszisztens): Ács Mónika
g) A szolgáltató fogorvosi alapellátás keretében a fogorvos feladatai:
· a fog- és szájbetegek alapellátás körébe tartozó vizsgálata, kezelése és gondozása,
· a fogászati szűrővizsgálatok végzése,
· a góckutatás,
· a terhesek fogászati gondozása, és
· a sürgősségi ellátás
h) A területi ellátási körzet orvosi rendelője: Cím: 2151 Fót, Szent Benedek u. 15. (Telefon: 27/396 466)
i) [bookmark: _Hlk108437896]Szolgáltató fogorvos (továbbiakban: Szolgáltató) a fogorvosi teendőket az egészségügyi alapellátásról szóló 2015. évi CXXIII. törvény, az önálló orvosi tevékenységről szóló 2000. évi II. törvény, továbbá a háziorvosi, házi gyermekorvosi és a fogorvosi tevékenységekről szóló 4/2000. (II. 25.) EüM rendelet és egyéb hatályos jogszabályok előírásai szerint köteles ellátni. 
j) felmondás: A szerződő felek hat havi felmondási idővel, a másik félhez írásban intézett formában megszüntethetik a feladat ellátási szerződést, mely felmondási idő kizárólag a hónap utolsó napjára szólhat. Megbízó a szerződést rendes felmondással felmondhatja, amennyiben a feladat-ellátási szerződésben vállalt kötelezettségeit írásbeli felszólítás ellenére nem teljesíti, vagy folytatólagosan megszegi a jogszabályban foglalt működésre vonatkozó előírásokat, illetve, ha az önálló egészségügyi tevékenység végzésére való jogosultságát bármely okból elveszti. A Szolgáltató a jelen szerződést rendes felmondással, 6 hónapos felmondási idővel felmondhatja, amennyiben körzethatár módosítás következtében a praxis további munkája ellehetetlenül. Amennyiben valamely fél felmondással él, köteles elszámolni. A felmondási idő alatt a Szolgáltató köteles szerződési kötelezettségeit változatlanul teljesíteni, amelyet a Megbízó ellenőrizhet. A szerződés megszűnésekor a szolgáltató köteles a részére térítésmentesen átadott rendelő helyiséget Megbízónak leltár szerinti jegyzőkönyvvel visszaszolgáltatni. Szolgáltató a szerződés megszűnése esetén elhelyezésre nem tarthat igényt. A szerződő felek az egymással szemben felmerülő kárigényüket a vonatkozó jogszabályok rendelkezései szerint rendezik. Megbízó tudomásul veszi, hogy körzetmódosítás esetén bekövetkezett, a fogorvost ért kár esetén a települési önkormányzat kártalanítási kötelezettséggel tartozik. A kártalanítás alapjául a fogorvos szolgáltató egy éves NEAK finanszírozásának összege tekintendő.

Felelős: polgármester 
Határidő: 1.-2. pontok 2022. július 15.

Jogszabályi hivatkozások:

· Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja              
· 313/2011. (XII.23.) Korm.rendelet az önálló orvosi tevékenységről szóló 2000. évi II. törvény végrehajtásáról
· Az egészségügyi alapellátásról szóló 2015. évi CXXIII. törvény,
· Az önálló orvosi tevékenységről szóló 2000. évi II. törvény,
· A háziorvosi, házi gyermekorvosi és a fogorvosi tevékenységekről szóló 4/2000. (II. 25.)

Az előterjesztés mellékletei: (elektronikus úton kiküldve)
1. sz. melléklet: Feladat ellátási szerződés tartós helyettesítésre

